《发钱塘至馀杭城阻雨三日题城北楼 其二》
明代·朱同

百雉孤城流水东，青山掩映戍旗红。蛙声日夜乱城柝，岚气作云漫碧空。

茅屋几家兵火后，关河千里战尘中。鹍鹏自有天池路，非复吴中旧阿蒙。

作者简介：徽州府休宁人，字大同，号朱陈村民，又号紫阳山樵。朱升子。洪武中举明经，官至礼部侍郎。有文武才，工图绘，时称三绝。坐事死。著有《覆瓿集》。